แบงก์โน้ตส์
ประชุมวิสามัญผู้ถือหุ้นกรุงไทยวานก่อนสะเด็ดสะแด่วอีกแว้วคับทั่น
24 ก.ย. 2555

ยึดเก้าอี้ 
ประชุมวิสามัญผู้ถือหุ้นกรุงไทยวานก่อนสะเด็ดสะแด่วอีกแว้วคับทั่น 
วาระสำคัญอยู่ที่เรื่องเพิ่มทุน 1.4 หมื่นล้านบาท ซึ่งเป็นวาระที่ 5 แต่ระหว่างทางก่อนถึงวาระสำคัญทั่นประธาน “สถิตย์ ลิ่มพงศ์พันธุ์” เกือบจะหมดแรง ก็คุณลุงคุณป้าผู้ถือหุ้นชูมือขอไมค์ถามกันเย้วๆ จนใช้หารือวาระนึงปาเข้าไปเกือบชั่วโมง กว่าจะถึงวาระที่ 7 เกือบต้องส่งยาหอมยาดมให้ผู้ถือหุ้นอื่นที่นั่งหาวหวอดๆ 
สถานการณ์สุกงอมจนกระทั่งคุณลุงผู้ถือหุ้นรายหนึ่งทนไม่ไหว ลุกใช้สิทธิโวยประธาน “ทั่นประธานครับผมขอเป็นประธานเอง เชิญท่านลงครับ วาระนี้ผมให้ผ่าน” สิ้นเสียงคุณลุงผู้ถือหุ้นเท่านั้นแหละ ห้องประชุมฮาครืน
คุณลุงแนะนำตัวเอง กระพ้มนายทองอินทร์ เป็นอดีตรั้วของชาติ ทั่นประธานไม่ได้ควบคุมการประชุมให้อยู่ในเวลา เจออย่างนี้ทั่นประธานต้องชี้แจง การให้ถามคือหลักการประชาธิปไตย แหม.. เกือบโดนยึดเก้าอี้แย้วมั้ยล่ะ เอิ้ก เอิ้ก